ప్రమీల మల్లిక్

ప్రమీల మల్లిక్‌ ఒడిశా రాష్ట్రానికి చెందిన రాజకీయ నాయకురాలు. ఆమె బింఝార్‌పూర్ నియోజకవర్గం నుండి ఆరుసార్లు ఎమ్మెల్యేగా గెలిచి నవీన్ పట్నాయక్ మంత్రివర్గంలో రెవిన్యూ & విపత్తూ నిర్వహణ శాఖల మంత్రిగా భాద్యతలు చేపట్టింది.

ప్రమీలా మల్లిక్ 2023 సెప్టెంబరు 22న ఒడిశా శాసనసభ స్పీకర్‌గా ఏకగ్రీవంగా ఎన్నికై, ప్రతిష్టాత్మకమైన పదవిని చేపట్టిన మొదటి మహిళగా అవతరించింది. ఆమె 2023 సెప్టెంబరు 21న రెవెన్యూ, విపత్తు నిర్వహణ మంత్రి పదవికి రాజీనామా చేసి, స్పీకర్ పదవికి బిజూ జనతా దళ్(BJD) అభ్యర్థిగా తన నామినేషన్‌ను దాఖలు చేసింది.

రాజకీయ జీవితం
ప్రమీల మల్లిక్ జనతాదళ్ పార్టీ ద్వారా రాజకీయాల్లోకి వచ్చి 1990లో జరిగిన ఒడిశా శాసనసభ ఎన్నికల్లో బింఝార్‌పూర్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికైంది. ఆమె 1995లో జరిగిన ఎన్నికల్లో ఓడిపోయి అనంతరం బిజూ జనతా దళ్ పార్టీలో చేరింది. ప్రమీల మల్లిక్ ఆ తరువాత 2000లో జరిగిన ఎన్నికల్లో బీజేడీ తరపున పోటీ చేసి గెలిచి ఆ తరువాత వరుసగా 2005, 2009, 2014, 2019 ఎన్నికల్లో ఎమ్మెల్యేగా ఎన్నికైంది. ఆమె 2004లో మహిళా & శిశు సంక్షేమ శాఖ మంత్రిగా, ఆ తరువాత  2019లో ఎన్నికల్లో గెలిచిన తరువాత ప్రభుత్వ చీఫ్‌ విప్‌గా పని చేసి 2022 జూన్ 5న నవీన్ పట్నాయక్ మంత్రివర్గంలో రెవిన్యూ & విపత్తూ నిర్వహణ శాఖల మంత్రిగా భాద్యతలు చేపట్టింది.

మూలాలు

ఒడిశా రాజకీయ నాయకులు
1963 జననాలు